**§ 1.5 ΑΟΔ ΑΣΚΗΣΕΙΣ**

1. Η επιχείρηση «Α» τον Μάρτιο του 2005 παρήγαγε 7.500 μονάδες προϊόντος με άγνωστο αριθμό εργαζομένων. Τον ίδιο μήνα η παραγωγικότητα εργασίας ήταν 1.500 μονάδες ανά εργαζόμενο.

α. Να υπολογίσετε τον αριθμό των εργαζομένων που απασχολούσε η επιχείρηση «Α» τον Μάρτιο του 2005.

β. Αν τα χρησιμοποιηθέντα κεφάλαια της επιχείρησης «Α» ήταν 3.000.000 ευρώ και η οικονομική τους αποδοτικότητα ήταν ίση με 0,3 να υπολογίσετε το καθαρό κέρδος της επιχείρησης.

γ. Αν η επιδίωξη της επιχείρησης για τον μήνα Μάρτιο ήταν η παραγωγή 10.000 μονάδων προϊόντος, να βρεθεί η αποτελεσματικότητά της.

δ. Αν τον Μάρτιο του 2006 η παραγωγικότητα εργασίας διπλασιάστηκε και ο αριθμός των εργαζομένων μειώθηκε κατά 20%, να υπολογίσετε τη νέα ποσότητα παραγομένου προϊόντος.

1. Μια επιχείρηση το έτος 2019 παρήγαγε 40.000 μονάδες προϊόντος, απασχολώντας 100 εργαζόμενους. Τα χρησιμοποιηθέντα κεφάλαια ήταν 5.000.000 ευρώ. Η οικονομική αποδοτικότητα ήταν 0,4.

α) Να υπολογίσετε την παραγωγικότητα της εργασίας

β) Να υπολογίσετε το καθαρό κέρδος της επιχείρησης

γ) Να εξηγήσετε αν η παραγωγικότητα εργασίας θα ήταν καλύτερη ή χειρότερη στην περίπτωση που η επιχείρηση απασχολούσε 80 εργαζομένους και η ποσότητα του παραγόμενου προϊόντος παρέμενε αμετάβλητη. (Να δείξετε τους αναγκαίους υπολογισμούς).

1. Μια επιχείρηση το έτος 2015 παρήγαγε 100.000 μονάδες προϊόντος απασχολώντας 100 εργαζομένους και πούλησε το σύνολο της παραγόμενης ποσότητας στην αγορά στην τιμή των 5 ευρώ ανά μονάδα προϊόντος. Το 2016 η επιχείρηση απασχόλησε 15 εργαζόμενους λιγότερους από το 2015, η παραγωγή μειώθηκε κατά 23,5% και πούλησε το σύνολο της παραγόμενης ποσότητας στην αγορά με τιμή μειωμένη κατά 1 ευρώ ανά μονάδα προϊόντος σε σχέση με το 2015. Το συνολικό κόστος της επιχείρησης το 2015 ήταν 250.000 ευρώ και τα χρησιμοποιηθέντα κεφάλαια ήταν 125.000 ευρώ ενώ το 2016 το συνολικό κόστος ήταν 206.000 ευρώ και τα χρησιμοποιηθέντα κεφάλαια 100.000 ευρώ.

α) Να υπολογίσετε την παραγωγικότητα της εργασίας κατά τα δύο έτη λειτουργίας της επιχείρησης και να συγκρίνετε τα αποτελέσματα.

β) Να υπολογίσετε την οικονομική αποδοτικότητα των χρησιμοποιηθέντων κεφαλαίων της επιχείρησης για καθένα από τα δύο έτη και να συγκρίνετε τα αποτελέσματα.

 **4.** Μια επιχείρηση, χρησιμοποιώντας χρηματικά κεφάλαια ύψους 100.000 ευρώ , πέτυχε οικονομική αποδοτικότητα 0,2 . Ποιο είναι το κέρδος της επιχείρησης;

**5.** Η επιχείρηση Κέθεσε ως στόχο για το έτος2018 την αύξηση των πωλήσεων κατά 2.000 μονάδες και τελικά πέτυχε αύξηση κατά 1.400 μονάδες. Η ίδια επιχείρηση το Μάρτιο του έτους 2019 παρήγαγε 5.000 μονάδες προϊόντος. Η παραγωγικότητα εργασίας για τον ίδιο μήνα ήταν 250 μονάδες προϊόντος ανά εργαζόμενο. Να υπολογίσετε :

α) το βαθμό αποτελεσματικότητας της επιχείρησης για το έτος 2018

β) τον αριθμό των εργαζομένων που απασχόλησε η επιχείρηση το μήνα Μάρτιο του έτους 2019.

**6.** Αν η Οικονομική Αποδοτικότητατης επιχείρησης ήταν 0,4 και το Καθαρό κέρδος της ήταν ίσο με 400.000 ευρώ, να υπολογίσετε τα Χρησιμοποιηθέντα κεφάλαια της επιχείρησης.

**7**. Να επιβεβαιώσετε ή να διαψεύσετε, με δικά σας αριθμητικά δεδομένα, τις ακόλουθες προτάσεις:

α) Ένας τετραπλασιασμός της οικονομικής αποδοτικότητας μιας επιχείρησης, με ταυτόχρονη μείωση των χρησιμοποιηθέντων κεφαλαίων στο 25%, συνεπάγεται ότι τα κέρδη της παραμένουν αμετάβλητα.

β) Με τον ίδιο αριθμό εργατών μπορεί να επιτευχθεί ταυτόχρονα τριπλασιασμός της παραγωγικότητας της εργασίας και της παραγόμενης ποσότητας ενός προϊόντος.